OpenLLM-France/wikimedia huggingface dataset:
# Colibrí caribeny gorjaverd

El colibrí caribeny gorjaverd (Eulampis holosericeus) és una espècie d'ocell de la família dels troquílids (Trochilidae) que habita a Puerto Rico i les illes Antilles Menors.

## Referències

* ↑ «Colibrí caribeny gorjaverd». Cercaterm. TERMCAT, Centre de Terminologia. Rev. 11 octubre 2024(català)
# Colibrí capblau

El colibrí capblau (Riccordia bicolor) és una espècie d'ocell de la família dels troquílids (Trochilidae) que fins fa poc era considerada l'única espècie del gènere Cyanophaia (Reichenbach, 1854).

## Hàbitat i distribució

Habita zones boscoses de Martinica i Dominica, a les Antilles Menors.

## Referències

* ↑ «Colibrí capblau». Cercaterm. TERMCAT, Centre de Terminologia. Rev. 11 octubre 2024(català)
# Charles Zumstein

Charles Zumstein (Magstatt-le-Bas, 1867 - 1963) fou un poeta camperol i radiestesista alsacià. Des dels 11 anys va escriure poemes en alsacià, que foren recollits el 1906 en el recull traduït a l'alemany Klänge aus dem Sundgau. Lligat a les velles llegendes i tradicions, va conrear l'amor a la terra, el «Heimweh» germànic, com canta a alguns poemes: Awer sott i dusse bliwe Hätt i's noch so schön un güt, Fir in d'Heimet wieder z'Kumme Gab i s'letschte Tröpfle Blüet.
Traducció lliure: Però si algun cop m'he d'expatriar Encara que la vida hi serà bella i agradable Per retonar a la meva terra Jo vessaria l'última gota de la meva sang.
# Comitè per a la Majoria Presidencial a França

El Comité per a la Majoria Presidencial, en francès, Comité de liaison de la majorité présidentielle, Comité de la majorité présidentielle o Comité de la majorité, a França és una estructura política creada l'any 2009, de cara a les eleccions europees del mateix any, per en Nicolas Sarkozy amb l'objectiu de coordinar els seus aliats personals dintre del seu partit, la Unió pel Moviment Popular, UMP, i d'altres que el vulguin donar suport. Ha estat creat i és gestionat per la direcció nacional de l'UMP, amb la cara visible de Jean-Claude Gaudin. Oficialment va ser creat per François Fillon el 30 de juny de 2009. Aquest comitè es presenta, amb aquest nom i no sempre el d'UMP, a les eleccions regionals franceses de 2010.
El Comité per a la Majoria Presidencial està format per una vintena de persones que es reuneix un cop per mes, presidits per Jean-Claude Gaudin, president de la comissió nacional d'investidura de l'UMP, o, de vegades, per François Fillon. Algunes reunions les presideix directament Nicolas Sarkozy.

## Partits membres

* Unió pel Moviment Popular (UMP)
* Nou Centre (NC)
* La Gauche moderne (LGM)
* Moviment per França (MPF)
* Cacera, Pesca, Natura i Tradicions (CPNT)
* Les Progressistes (LP)
* Parti chrétien-démocrate (PCD)
* Parti radical (PR)
* Avenir Démocrate (AV)
* Le Chêne (LC)

## Referències

* ↑ Communicat de premsa Arxivat 2009-08-11 at Archive.is Web oficial de l'UMP, 30 de juny de 2009. (francès)
* ↑ Dépêche AP du 30 juin 2009 article publicat al Nouvel Observateur (francès)
* ↑ Confidentiel: Sarkozy au comité de liaison article publicat a Le Figaro, 28 d'agost de 2009 (francès)
# Comitè sobre Recerca Espacial

El Comitè sobre Recerca Espacial (en anglès Committee on Space Research o COSPAR) va ser establert pel Consell Internacional per a la Ciència el 1958.
Entre els objectius de COSPAR són la promoció de la investigació científica de l'espai a nivell internacional, amb èmfasi en el lliure intercanvi de resultats, informació i opinions, i proporcionar un fòrum, obert a tots científics, per a la discussió dels problemes que poden afectar la investigació espacial. Aquests objectius s'aconsegueixen a través de l'organització de simposis, publicacions i altres mitjans. COSPAR ha creat una sèrie de programes d'investigació sobre diferents temes, alguns en col·laboració amb altres unions científiques. El projecte a llarg termini és el COSPAR international reference atmosphere iniciat el 1960; des de llavors es van produir diverses edicions del codi d'alta atmosfera del CIRA, El codi "IRI" del grup de treball URSI-COSPAR en el International Reference Ionosphere va ser editat per primera vegada el 1978 i s'actualitza anualment.

## Assemblea General

Cada dos anys COSPAR demana una Assemblea General (també anomenada Assemblea Científica). Aquests són conferències que actualment apleguen més d'un miler de participants d'investigadors espacials. Les reunions més recents s'enumeren a continuació.
| Assemblea General | Any | Lloc | País |
| 41st | 2016 | Istanbul | Turquia |
| 40th | 2014 | Moscou | Rússia |
| 39th | 2012 | Mysore | Índia |
| 38th | 2010 | Bremen | Alemanya |
| 37th | 2008 | Mont-real | Canadà |
| 36th | 2006 | Pequín | Xina |
| 35th | 2004 | París | França |
| 34th | 2002 | Houston | Estats Units |
| 33rd | 2000 | Varsòvia | Polònia |

## Vegeu també

* International Planetary Data Alliance

## Referències

* ↑ Josep M. Camarasa. «El reconeixement internacional de l’'Institut d’Estudis Catalans i de les seves societats filials» (pdf) (en anglès). Barcelona: IEC, Octubre 2016. [Consulta: 4 setembre 2022].
* ↑ COSPAR Scientific Assemblies

## Enllaços externs

* Comitè sobre Recerca Espacial - Lloc web oficial
# Conca oriental de la mar Mediterrània

La conca oriental de la mar Mediterrània o Mediterrani oriental és un concepte geogràfic amb implicacions històriques i geopolítiques. Es refereix a la meitat est del mar Mediterrani, així com a la meitat est de la conca de la Mediterrània. El punt de divisió amb el Mediterrani occidental són els estrets que separen el sud d'Europa a l'altura de la península itàlica, les illes de Sicília i Malta i el nord d'Àfrica a l'altura de Tunísia.
Pertanyen a aquesta regió les illes de la Mediterrània oriental, les majors Creta i Xipre, i gran nombre d'illes menors (Corfú, Eubea, Rodes, Lesbos, etc.), moltes d'elles agrupades en arxipèlags (Dodecanès, Cíclades, illes Jòniques, illes Dàlmates, etc.); i àmplies zones continentals del sud-est d'Europa (península dels Balcans, incloent el seu extrem sud, el Peloponès) i de l'oest d'Àsia (península d'Anatòlia, Llevant mediterrani) i nord-est d'Àfrica (Egipte i Líbia).
Els mars en què se sol subdividir són els que tenen una major separació amb la resta: el mar Adriàtic i el mar Egeu.
L'estret dels Dardanels i el mar de Màrmara separen la Mediterrània oriental de la mar Negra i la mar d'Azov, que si bé formen una continuïtat geogràfica amb la Mediterrània, les seves característiques especials, tant físiques com històriques solen fer-los-considerar com a entitats separades. Per exemple, pel fet que és en aquests mars on desemboquen la major part dels grans rius europeus que drenen extensíssimes conques (Danubi, Dnieper, Dnièster, Don); mentre que només el Po ho fa a l'Adriàtic.
El Nil, a través del seu gegantí delta, és el principal riu de la Mediterrània oriental, i l'únic gran riu d'Àfrica del nord. A la costa asiàtica destaca l'Orontes, mentre que el Jordà desemboca a un mar interior (mar Morta). Altres accidents geogràfics destacats són el golf de Tàrent, la península Salentina, la llacuna de Venècia, el golf de Corint, el golf de Salònica, i la península Calcídica.

## Bibliografia

* Gordon Childe, Vere. Los orígenes de la civilización. Fondo de Cultura Economica, 1997, p. 335. ISBN 9681651456.
* Braudel, Fernand. El Mediterráneo y el Mundo Mediterráneo en la época de Felipe II. Fondo de Cultura Económica, 1987, p. 954. ISBN 9681607767.
* Pirenne, Henri. Mahoma y Carlomagno. Alianza, 1978, p. 229. ISBN 8420622141.
* Waltari, Mika. Sinuhé el egipcio. Plaza & Janés, 3 de maig de 2010, p. 608. ISBN 840133909X.
* Pérez-Reverte, Arturo. Corsarios de Levante. Penguin Random House Grupo Editorial España, 2 de novembre de 2011. ISBN 8420498408.

## Enllaços externs

* Mediterráneo oriental Arxivat 2008-10-23 a Wayback Machine. en Artehistoria
* Atlas Histórico del Mediterráneo
# Conca sedimentària

En geologia, una conca sedimentària és qualsevol tret morfològic que pateixi subsidència i conseqüentment un reompliment a causa de l'acumulació progressiva de sediment i/o productes volcànics. Tenen dimensions molt variables, entre un pocs i milers de quilòmetres quadrats, i es troben tant a dins o als marges dels continents, a les depressions i fosses marines, etc. Degut a l'enterrament dels sediments, aquests són exposats a un increment de pressió que causa la seva litificació. Hom fa referència a l'estudi de les conques sedimentàries com a modelització de conca o anàlisi de conca. La principal importància social de les conques sedimentàries recau en el fet que s'hi donen les condicions ideals per a la maduració d'hidrocarburs. A més, l'estructura i edat del rebliment sedimentari de les conques constitueix el millor registre d'esdeveniments de formació tectònica i altres processos geològics. Segons la seva formació, les conques sedimentàries es classifiquen en:
* Conques sedimentàries d'avantpaís: Formades junt a orògens compressius degut a la flexió de la litosfera terrestre sota el pes de les roques apilades durant la col·lisió tectònica. P. ex. Conca del Ganges, a prop de l'Himàlaia.
* Conques sedimentàries marginals: Formades als mrges continentals, generalment davant de les desembocadures dels rius més importants. P. ex. Delta del Riu Nil.
* Conques sedimentàries extensives: Formades a zones on l'escorça terrestre ha estat estesa i aprimada. P. ex. graven del Rin.
* Conques sedimentàries 'pull-apart' : Formades a zones de falles direccionals. P. ex. Mar Mort.
* Conques sedimentàries carbonatades: Formades per l'acumulació de carbonat de calci biogènic. P. ex. Mar Carib.
# Chenini Nahal

La municipalitat o baladiyya de Chenini Nahal (àrab: بلدية شنني النحال, baladiyyat Xaninī an-Naḥāl) és una municipalitat de Tunísia que agrupa dos petits pobles limítrofes, Chenini i Nahal, dins l'oasi de Gabès, uns 5 km al nord-oest de la ciutat de Gabès. Administrativament està vinculada a la governació de Gabès i compten, com a municipalitat, amb 14.803 en 2014.

## Economia

Immersos en un vast oasi, s'hi practica una agricultura intensiva de palmeres datileres, arbres fruiters (especialment magraners) i horta, amb un paper destacat de la producció d'alquena.
Darrerament també s'hi ha desenvolupat un incipient turisme.

## Administració

Forma una municipalitat o baladiyya amb codi geogràfic 51 12 (ISO 3166-2:TN-12).
Al mateix temps, es troba repartida en quatre sectors o imades de la delegació o mutamadiyya de Gabès Ouest (51 52):
* Nahal (51 52 53)
* Chenini Nord (51 52 55)
* Chenini Est (51 52 56)
* Chenini Ouest (51 52 57)

## Referències

* ↑ «Populations, logements et ménages par unités administratives et milieux» (pdf) (en àrab). Arxivat de l'original el 28 de gener 2018. [Consulta: 19 novembre 2017].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 158. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 112-115. ISSN: 1737-7838 [Consulta: 18 agost 2021].
# Congregacions religioses d'ursulines

Les congregacions religioses d'ursulines són congregacions de germanes, instituts religiosos femenins de dret pontifici, que s'originaren a partir de la difusió de la tasca de la Companyia de Santa Úrsula, fundada per Àngela Merici en 1535 per a donar educació cristiana gratuïta a les noies. La Companyia original era un institut secular, on les seves membres eren laiques, no emetien vots religiosos ni vivien en comunitat.
No obstant així, un grup d'ursulines es va reunir per fer vida en comú, també a Brèscia, dedicant-se a la gestió de l'orfenat "della Pietà" (1532). Quan les ursulines es van establir en altres diòcesis, els bisbes respectius les van obligar a fer vots i vida en comú, generalment formant congregacions religioses a les quals donaven constitucions pròpies, mantenint l'objectiu inicial de donar educació a les noies.
La més antiga va ser la congregació de Germanes Ursulines de Sant Carles de Milà, formada per sant Carles Borromeo en 1566 quan va cridar les ursulines de Brèscia a la seva diòcesi. La majoria van desaparèixer durant l'època napoleònica, però altres van ser restaurades posteriorment.
Entre les congregacions d'ursulines existents, les majors són:
* Germanes Ursulines de Sant Carles de Milà, la més antiga de totes, fundada per Carles Borromeo (1566) i restaurada el 1824 per Maria Maddalena Barioli;
* Germanes Ursulines Missioneres del Sagrat Cor de Jesús de Parma, fundades el 1575 per Ottavio Farnese;
* Religioses de la Companyia de Santa Úrsula de Dole, 1606 per Anne de Xainctonge;
* Germanes Ursulines de Maria Immaculada de Piacenza, 1649 per Margherita de' Medici;
* Ursulines de Jesús (o de Chavagnes), nascudes el 1802 a Chavagnes-en-Paillers com a Filles del Verb Encarnat;
* Ursulines de Tildonk, a Bèlgica en 1810;
* Germanes de la Companyia de Santa Úrsula de la Santa Mare de Déu de Tours, el 1814 a partir de la congregació de Dole;
* Germanes Ursulines de Maria Verge Immaculada de Gandino, fundades per Francesco Della Madonna en 1818;
* Germanes Ursulines de Sant Jeroni de Somasca, per Caterina Cittadini en 1844;
* Germanes Ursulines Filles de Maria Immaculada, en 1856 a Verona per Zefirino Agostini;
* Germanes Ursulines del Sagrat Mont de Varallo, 1902 a Scopa;
* Germanes Ursulines del Sagrat Cor de Maria de Breganze, 1907 per Giovanna Meneghini;
* Germanes Ursulines del Sagrat Cor de Jesús Agonitzant, per Urszula Ledóchowska.

## Referències

* ↑ «ursulina | enciclopèdia.cat». [Consulta: 24 octubre 2020].

## Vegeu també

* Companyia de Santa Úrsula
* Orde de Santa Úrsula
# Consell de Seguretat Nacional dels Estats Units

El Consell de Seguretat Nacional dels Estats Units (National Security Council o NSC) és una organització administrativa depenent directament del President dels EUA. Té un paper de consell, de coordinació i de vegades d'impuls sobre temes de política exterior, de seguretat nacional, i més generalment sobre el conjunt de qüestions estratègiques.
# Comunitat de comunes del cantó d'Antrain

La Comunitat de comunes del cantó d'Antrain (en bretó Kumuniezh-kumunioù Kanton Entraven) és una estructura intercomunal francesa, situada al departament de l'Ille i Vilaine a la regió Bretanya, al País de Fougères. Té una extensió de 220,29 kilòmetres quadrats i una població de 8.962 habitants (2006).

## Composició

Agrupa 10 comunes :
* Antrain
* Bazouges-la-Pérouse
* Chauvigné
* La Fontenelle
* Marcillé-Raoul
* Noyal-sous-Bazouges
* Rimou
* Saint-Ouen-la-Rouërie
* Saint-Rémy-du-Plain
* Tremblay

## Vegeu també

* Intercomunalitats d'Ille i Vilaine

## Enllaços externs

* Comunitat de comunes del cantó d'Antrain Arxivat 2013-05-07 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Constant Alexandre Famin

Constant Alexandre Famin (París, 19 d'agost de 1827 - 14è districte de París, 2 d'abril de 1888) va ser un fotògraf francès.

## Biografia

Constant Alexandre Famin és conegut per les seves fotografies d'escenes rurals, estudis d'arbres o estudis amb animals, Constant Alexandre Famin també va fer fotografies arquitectòniques. De vegades es confonen amb les de l'arquitecte i fotògraf Charles Famin.
Part de la seva obra fotogràfica es conserva a les col·leccions del Museu d'Orsay de París.

## Referències

* ↑ Notice autorité de la BnF
* ↑ «photo-arago.fr». Arxivat de l'original el 2014-03-19. [Consulta: 9 juliol 2021].
# Conjunt simplement connex

En topologia, es diu que un conjunt és simplement connex quan qualsevol contorn (corba tancada) contingut en ell es pot transformar per homotopia en un punt.
En un conjunt simplement connex, per tant, dos contorns qualssevol (independentment de la seva orientació) són homòtops entre si, ja que no té sentit parlar de l'orientació d'un únic punt.
Si un conjunt no és simplement connex, es diu que és múltiplement connex.
En el cas dels subconjunts del pla cartesià, es pot dir que un conjunt connex i delimitat és simplement connex si el seu complement és connex, és a dir, un conjunt és simplement connex si "no conté forats".

## Enllaços externs

* http://www.math.hmc.edu/faculty/gu/curves_and_surfaces/curves/_topology.html Arxivat 2004-12-23 a Wayback Machine.
* Weisstein, Eric W., «Curve Orientation» a MathWorld (en anglès).
* Weisstein, Eric W., Connected.html «SimplyConnected» a MathWorld (en anglès).
# Conjunt urbà Màrtirs del Setge de 1714

El Conjunt urbà Màrtirs del Setge de 1714 és una obra del municipi de Gavà (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Conjunt urbà bastant heterogeni on predominen les cases unifamiliars de planta baixa i pis amb terrassa o coberta de teula àrab. Dins del conjunt destaquen: la Casa de Girona, 13; edificis de planta baixa amb diferents cossos separats per grans arcades amb embigat de fusta, coberta amb teula àrab i arestes de pedra del marès. Més recent és la Casa Rovira construïda l'any 1887 amb segell d'Arquitectura d'inspiració clàssica.

## Història

A mitjans del s. XIX era anomenat Carrer Nou, i es componia de disset habitatges. Era la prolongació de l'antic carrer Major i fou la continuació natural que conduïa a Viladecans després de creuar la riera de Sant Llorenç. Dins el conjunt destaquem un seguit de cases que un principi conformaren el magatzem de delmes de la baronia (s. XVIII) i que en el s. XIX s'individualitzaren en cases unifamiliars.

## Referències

* 1 2 «Conjunt urbà Màrtirs del Setge de 1714». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Convergencia Andaluza

Convergencia Andaluza (CAnda) és un partit polític d'àmbit andalús. Es defineix com a nacionalista andalús. Va ser fundat en març de 2006 a Algesires per militants del Partit Andalusista, sent els més destacats José Ortega Andrade i Francisco Calvo. A més conta entre les seves files amb polítics com Juan Carlos Benavides, exalcalde d'Almuñécar (Granada), també procedent del PA. A les eleccions municipals de 2007, van obtenir 6.994 vots i 10 regidors (tots ells en Almuñecar). CA governa el municipi d'Almuñécar amb 10 dels 21 regidors. A les eleccions al Parlament d'Andalusia de 2008 no es presentaren en la Coalición Andalucista, i concorregueren en solitari.

## Enllaços externs

* Web de CAnda Arxivat 2007-01-28 a Wayback Machine.
# Club Sportif de Hammam-Lif

El Club Sportif de Hammam-Lif (àrab: النادي الرياضي لحمام الأنف, an-Nādī ar-Riyāḍī li-Ḥammām al-Anf, ‘Club Esportiu d'Hammam-Lif’), també conegut com a CSHL, és un club esportiu tunisià de la ciutat de Hammam-Lif. Va ser fundat el 1944.

## Palmarès

* Lliga tunisiana de futbol
** 1952¹, 1954¹, 1955¹, 1956
* Copa President tunisiana
** 1947¹, 1948¹, 1949¹, 1950¹, 1951¹, 1954¹, 1955¹, 1985, 2001
¹títols anteriors a la independència.

## Referències

* ↑ «Tunisia - Foundation Dates of Clubs». rsssf.com. [Consulta: 16 desembre 2017].
* ↑ «Tunisia - List of Champions». rsssf.com. [Consulta: 16 desembre 2017].
* ↑ «Tunisia - List of Cup Finals». rsssf.com. [Consulta: 16 desembre 2017].

## Enllaços externs

* (francès) Web oficial Arxivat 2008-06-07 a Wayback Machine.
# Club Sportif Constantinois

El Club Sportif Constantinois (àrab: نادي شباب قسنطينة, Nādī Xabāb Qusanṭīna, ‘Club del Jovent de Constantina’) és un club de futbol algerià de la ciutat de Constantina.

## Història

El club té els seus orígens en les entitats Ikbal Emancipation (1898 - 1909) i Etoile Club Musulman Constantinois (1916 - 1918). El 26 de juny de 1926 es fundà l'actual Chabab Sportif Constantinois, que també s'ha anomenat Chabab Mécanique Constantinois, Chabab Sinaa Cirta i Nadi Riadhi Kassentini per l'arabització de les sigles. Vesteix de color verd i negre.

## Palmarès

* Lliga algeriana de futbol:
** 1996-97, 2017-18
* Lliga de Segona divisió:
** 1969-70, 1976-77, 1985-86, 1993-94, 2003-04, 2010-11
* Copa algeriana de futbol:
** 1992, 2012

## Jugadors destacats

Jugadors amb més de 100 partits al club o internacionals amb la selecció.
* Mohamed Amroune
* Fayçal Badji
* Yacine Bezzaz
* Hocine Fenier
* Mounir Zeghdoud

## Referències

* ↑ «Sonatrach et ses filières reprendront le MCA, le MCO, le CSC et la JSS». Algérie1.com. Abbès Zineb, 18-08-2012. Arxivat de l'original el 18 d’octubre 2021. [Consulta: 3 juny 2018].
* ↑ «L'ENTP rachète le CS Constantine». L'EcoNews. M.E.H, 04-04-2016.
* ↑ «L'histoire du Club Sportif Constantinois» (en francès). http://www.csconstantine.net/,+30-07-2013. Arxivat de l'original el 2013-05-09. [Consulta: 31 juliol 2013].
* ↑ Colors del club a rsssf
* ↑ «Algeria - List of Champions». rsssf.com. [Consulta: 16 desembre 2017].
* ↑ «Algeria - List of Cup Finals». rsssf.com. [Consulta: 16 desembre 2017].

## Enllaços externs

* Web de seguidors (francès)
* Perfil a DZFoot (francès)
# Comboi

Un comboi (gal·licisme derivat de convoi) és un grup de vehicles (de qualsevol tipus) que viatgen junts per donar-se suport mutu. Sovint, els combois s'organitzen amb suport armat, és a dir, tenen una escorta.
La seguretat és la principal raó per fer combois. Per exemple, travessant una zona desèrtica, si un vehicle sofreix una avaria, la resta pot ajudar amb la reparació, i en cas d'haver d'abandonar-lo, la seva càrrega i el personal es poden repartir entre la resta de membres del comboi.

## Comboi marí

En l'àmbit mariner, es denomina comboi al conjunt, reunió o acompanyament de vaixells mercants escortats per altres de guerra. En certa manera és un equivalent a conserva. El comboi pren la seva denominació de la classe de càrrega que porten les embarcacions, així es diu comboi de tropes, de plata, etc.

## Referències

* ↑ «Comboi». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Comboi a la Gran Enciclopèdia Catalana (català)
Viccionari
# Santa Parascheva

Santa Parascheva (en grec Αγία Παρασκευή) és una santa venerada per l'Església Ortodoxa Romanesa i altres esglésies de ritu oriental, i santa patrona de Moldàvia. El dia de commemoració és el 14 d'octubre. El 1641 les relíquies, provinents de Constantinoble, van ser portades a Iași pel príncep Vasile Lupu i emplaçades en els fonaments de l'Església dels Tres Jerarques. El 1889 les restes van ser traslladades a la Catedral Metropolitana de Iași, que cada any es transforma en destí d'un gran nombre de devots pelegrins.

## Referències

* ↑ «Cada octubre, los peregrinos adoran a Santa Parascheva en Iasi» (en castellà), 16-10-2013. [Consulta: 15 octubre 2015].

## Enllaços externs

* Lloc web sobre el culte de la santa (en romanès)
* http://www.evz.ro/detalii/stiri/sfanta-cuvioasa-parascheva-praznuita-pe-14-octombrie-949567.html